РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 15

от заседание на комисия ”Управление на собствеността”
към Пленума на Висшия съдебен съвет, проведено на 21.09.2016 г.

Днес, 21.09.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ: Светла Петкова      
                                                                                      Димитър Узунов
                                                                                      Юлиана Колева
ОТСЪСТВАЩИ: Милка Итова
		                   Румен Георгиев

От администрацията на ВСС: инж. Димитър Шиклев – директор дирекция „Управление на собствеността“ и Владимир Димитров – старши експерт - юрист дирекция „Управление на собствеността“.

Д Н Е В Е Н   Р Е Д:

1. ОТНОСНО: Одобрение на разход за сключване на договор за поддръжка на асансьори на обект „Проектиране и извършване на строително-монтажни работи по преустройство на сграда за нуждите на СРС и СРП, находяща се в гр. София, бул. „Ген. М. Д.  Скобелев” № 23.
Приложение: Доклад от Дениза Павлова - главен експерт в дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

1.1 Извършването на разход в размер на 10 944 лв. с вкл. ДДС за заплащане на абонаментна такса за една година за поддържане на асансьорите в сграда находяща се в гр.София, бул. „Ген. М. Д. Скобелев“ № 23 е необходимо. Разходът не е капиталов, а представлява задължение, произтичащо от собствеността на имота – абонаментна такса. 
1.2 ИЗПРАЩА решението на комисия „Бюджет и финанси“ за одобряване на разхода. 

2. ОТНОСНО: Искане от председателя на Районен съд гр. Търговище за осигуряване на средства за текущ ремонт на санитарни помещения в Съдебна палата, гр. Търговище.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

	2.1 Извършването на разход от Районен съд Търговище за текущ ремонт на санитарни помещения на първи и четвърти етаж от Съдебната палата е необходим. Стойността на разхода е определена на 11 067 лв., на база приложена оферта и предвиждане на 10% непредвидени разходи.
  	2.2 ИЗПРАЩА решението на комисия „Бюджет и финанси“ за корекция на бюджета на Районен съд гр.Търговище.

 3. ОТНОСНО: Искане от председателя на Районен съд гр. Самоков за осигуряване на средства за ремонт на покрива на съдебната сграда.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1 Не дава съгласие за отпускане на финансови средства за ремонт на покрива на съдебна сграда, находяща се на ул.“Бачо Киро“ № 1, гр. Самоков. Исканият ремонт попада в обхвата на разпоредбите на §5, т. 42 от ЗУТ "Основен ремонт". Обектът ще бъде предвиден в капиталовите разходи по §51-00 „Основен ремонт на дълготрайни материални активи“ през 2017 г.
  	3.2 ИЗПРАЩА решението на комисия „Бюджет и финанси“ за сведение.
   
4. ОТНОСНО: Искане от председателя на Окръжен съд гр. Разград за изграждане на достъпна среда за хора с увреждания в сграда находяща се в гр. Разград, пл. Независимост № 2.
Приложение: Доклад от Дениза Павлова - главен експерт в дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1 ОТЛАГА разглеждането на искането за осигуряване на достъпна среда на председателя на Окръжен съд гр. Разград до постъпване на пълната информация за необходимостта от строително-ремонтни работи от всички органи на съдебната власт.
4.2 ОДОБРЯВА проект на писмо до г-н Лазар Мичев - председател на Окръжен съд гр. Разград.

5. ОТНОСНО: Проект на решение за възлагане правото на стопанисване на  имоти на съдебната власт на председателя на Върховен касационен съд.
Приложение: Доклад от инж. Лидия Кирилова  – главен експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Пленума на ВСС да приеме следното решение:

ПРОЕКТ

На основание чл. 130а, ал. 2, т. 6 от Конституцията на Република България, чл. 387 и чл. 388, ал. 1 от Закона за съдебната власт, във връзка с § 83,  ал. 1 от ПЗР на ЗИД на ЗСВ и писмо рег.№ 11-01-131/18.07.2016г. на председателя на Върховния касационен съд,

5.1 ВЪЗЛАГА на председателя на Върховен касационен съд стопанисването на предоставения за управление на Пленума на Висшия съдебен съвет, имот – частна държавна собственост, представляващ почивна база - к. Паничище, състояща се от 5 /пет/ броя курортно-туристически сгради, масивна конструкция с частичен стоманобетон от сглобяеми плоскости, построена 1971г., с идентификатор:
1. Сграда  № 65365.210.159.1, застроена площ 27 кв.м. на един етаж; 
2. Сграда  № 65365.210.159.2, застроена площ 25 кв.м. на един етаж; 
3. Сграда  № 65365.210.159.3, застроена площ 21 кв.м. на един етаж; 
4. Сграда  № 65365.210.159.4, застроена площ 22 кв.м. на един етаж; 
5. Сграда  № 65365.210.159.5, застроена площ 24 кв.м. на един етаж, 
находящи се в поземлен имот с ид. № 65365.210.159, трайно предназначение на територията: горска-национален парк "РИЛА", нтп-за почивен лагер, № по предходен план:000728, обл. Кюстендил, община Сапарева баня, землището на гр. Сапарева баня, местност Зелени преслап.
5.2 ВЪЗЛАГА на председателя на Върховен касационен съд стопанисването на предоставения за управление на Пленума на Висшия съдебен съвет, имот – частна държавна собственост, представляващ почивна и учебна база, състояща се от поземлен имот с идентификатор 44094.501.79  и площ от 2769 кв.м. с трайно предназначение на територията: урбанизирана и нтп-ниско застрояване до 10 м., ведно със сгради както следва: Сграда с идентификатор 44094.501.79.1 със застроена площ 153 кв.м., на два етажа, построена 1971г. с предназначение: курортна, туристическа сграда; Сграда с идентификатор 44094.501.79.2 със застроена площ 579 кв.м. на два етажа, построена 1971г. с предназначение: курортна, туристическа сграда, находящи се в област Бургас, община Царево,                         с. Лозенец, ул. „Дванадесета“.
5.3 ИЗПРАЩА решението на председателя на Върховен касационен съд за сведение и изпълнение.

Предложението да се внесе като редовна точка от дневния ред за заседанието на Пленума на ВСС на 29.09.2016 г.

6. ОТНОСНО: Доклад относно наличие на свободни ведомствени жилища предоставени за управление на ВСС. 
Приложение: Доклад от Анжела Цветанова – старши експерт в дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1 ПРИЕМА ЗА СВЕДЕНИЕ доклад за наличие на свободните ведомствени жилища, предоставени за управление на ВСС, както и състоянието на 4 бр. апартаменти, предоставени за нуждите на магистратите и служителите от ВСС: апартамент - р-н „Витоша”, ж.к „Павлово-Бъкстон”, ул. „Велики прелом” № 12, ет. 2; апартамент № 95 - ж.к. „Люлин“, бл. 722, вх. Д, ет. 4; апартамент № 66 - зона Б-18, кв. 126, бл. 1-2, вх. А, ет. 14 и  апартамент № 19 - р-н Люлин, ж.к. Люлин-6, бл. 634 (стар № 40-43), вх. Б, ет. 1.
6.2 ИЗПРАЩА решението на комисия „Бюджет и финанси”, по компетентност.

7. ОТНОСНО: Проект на решение относно сключване на договори с доставчиците на услуги на свободни апартаменти в гр. София, по които страна е ВСС.
Приложение: Доклад от Надежда Петрова – старши експерт в дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”,
Р Е Ш И :

ПРЕДЛАГА на Пленума на ВСС да приеме следното решение:

ПРОЕКТ

7.1 Упълномощава представляващия Висшия съдебен съвет да сключи договори за свободни апартаменти на територията на гр. София за услуги на доставчиците: „Софийска вода” АД, „Топлофикация София” ЕАД,  „ЧЕЗ Електро България” АД и „Овергаз Мрежи” АД.

Предложението да се внесе като редовна точка от дневния ред за заседанието на Пленума на ВСС на 29.09.2016 г.

8. ОТНОСНО: Проект на решение относно промяна в нормативната база предвид настъпили промени след приемане на § 83, ал. 1, ПЗР на ЗИДЗСВ.
Приложение:Доклад от Владимир Димитров - старши експерт в дирекция „Управление на собствеността“

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Пленума на ВСС да приеме следното решение:

ПРОЕКТ

8.1 ПРЕДЛАГА на министъра на правосъдието да подготви необходимите корекции в Наредба № 4/10.01.2008 г. за правилата и нормите за безопасност и охрана при проектиране, строителство, реконструкция, модернизация и експлоатация на обектите на съдебната власт.

 Предложението да се внесе като редовна точка от дневния ред за заседанието на Пленума на ВСС на 29.09.2016 г.

	8.2 При констатиране на несъответствия на съществуващата нормативна база с промените в ЗСВ от 2016 г., дирекция „Управление на собствеността” да сигнализира комисия „Управление на собствеността” за иницииране на промени, като своевременно решава текущите задачи в духа на постановките на § 83, ал. 1, ПЗР на ЗИДЗСВ.

9. ОТНОСНО: Уведомление относно прекратяване на договор за наем на ведомствено жилище.
Приложение: Доклад от Анжела Цветанова – старши експерт в дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1 ОДОБРЯВА проект на уведомително писмо до Димитър Димитров – прокурор във ВКП, за прекратяване на Договор № 46 от 15.08.2007 г. и допълнително споразумение от 27.11.2008 г. за наем на недвижим имот – държавна собственост, представляващ апартамент № 7 в гр. София, р-н „Овча купел“, ул. „Боряна“ № 61, бл. 216А, ет. 3 и освобождаване на имота, считано от 30.09.2016 г.
9.2 ПРИЕМА направените предложения, дирекция УС да организира необходимите действия по приемането на апартамент № 7 в гр. София, р-н „Овча купел“, ул. „Боряна“ № 61, бл. 216А, ет. 3 от наемателя, като при съставяне и подписване на приемателно-предавателния протокол вземат участие Надежда Олеговна - ст. експерт и Анжела Цветанова - мл. експерт. Оригиналният екземпляр от протокола и ключовете на жилището да се приложат към досието на имота, съхраняващо се в дирекция УС. Копие от приемо-предавателния протокол да бъде изпратен на дирекция „Финанси и бюджет”, за сведение.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА“: /П/
                                                          
                                                             МИХАИЛ КОЖАРЕВ